Case ID: 1232174
Sentence 29: İddiaçı barəsində mübahisələndirilən əmrin verildiyi tarixdə qüvvədə olmuş tərəflər arasında bağlanmış əmək müqaviləsində işçinin əmək funksiyalarına aşağıdakılar aid edilmişdir: məhkəməyə daxil olan işlər barəsində məlumatların, yekun məhkəmə aktlarının, habelə müraciətlərin və xidməti fəaliyyətlə bağlı digər informasiyaların elektron informasiya bazasında yerləşdirilməsi; informasiya-kommunikasiya texnologiyalarının, o cümlədən, daxili şəbəkənin işlək vəziyyətdə saxlanılmasının və səmərəli istifadə edilməsinin təmin olunması; elektron sənəd dövriyyəsi və işlərin idarə edilməsi sistemi ilə əlaqədar hakimlər və məhkəmə işçilərinə texniki yardım göstərilməsi və s. Beləliklə işdə olan sənədlərdən məlum olur ki, işəgötürən Sumqayıt şəhər Məhkəməsinin sədri ilə işçi X2 arasında 20 may 2020-ci il tarixdə “Dövlət qulluğu haqqında” Azərbaycan Respublikasının Qanununa və Əmək Məcəlləsinə müvafiq olaraq əmək müqaviləsi bağlanmış, tərəflərin əmək münasibətlərində olduğu dövrdə xx.xx.2020-ci il tarixli, 28 saylı akta əsasən cavabdehin 10 iyun 2020-ci il tarixli, 52 saylı əmri ilə Sumqayıt Şəhər Məhkəməsinə sınaq müddəti ilə dövlət qulluğuna qəbul edilmiş məsləhətçi (kompyuter proqramçısı) X1 ona həvalə olunmuş vəzifələri lazımi şəkildə yerinə yetirmədiyinə görə “Dövlət qulluğu haqqında” Qanunun 25.2.1-ci maddəsinə əsasən töhmət elan edilmişdir.